Αιφνιδιαστικό έλεγχο στα κεντρικά γραφεία της εταιρείας ταχυμεταφορών ACS πραγματοποίησε σήμερα το πρωί κλιμάκιο της γενικής γραμματείας Εμπορίου και Προστασίας Καταναλωτή και της οικονομικής αστυνομίας.

Σύμφωνα με πληροφορίες ο έλεγχος πραγματοποιήθηκε μετά από καταγγελίες πελατών για μονομερή αλλαγή των συμφωνημένων όρων συνεργασίας και για αδικαιολόγητη και καταχρηστική συμπεριφορά από μέρους της εταιρείας.

Ενδεικτικά αναφέρεται ότι χθες ο Σύλλογος Εκδοτών Επιστημονικών Βιβλίων και η Ενωση Ελληνικού Βιβλίου με κοινή ανακοίνωσή τους, γνωστοποίησαν ότι ενημέρωσαν το υπουργείο Ανάπτυξης και Επενδύσεων ότι η συγκεκριμένη εταιρεία ταχυμεταφορών προχώρησε σε αιφνιδιαστική αλλαγή του τιμοκαταλόγου της με επιπλέον επιβάρυνση κατά 22,5% από την 1η Απριλίου, αγνοώντας προσφορές που έχει προτείνει, ακόμη και συμφωνίες σε ισχύ.

Υπενθυμίζεται ότι με το άρθρο 23 της Πράξης Νομοθετικού Περιεχομένου (20/3/2020 ) προβλέπονται «περιορισμοί, αναφορικά με την συνομολόγηση και λήψη περιουσιακών ωφελημάτων, που αφορούν στην πώληση οποιουδήποτε αγαθού, ή υπηρεσίας, που είναι απαραίτητα για την υγεία, τη διατροφή, τη μετακίνηση και την ασφάλεια του καταναλωτή, ιδίως δε των φαρμακευτικών προϊόντων, των μέσων ατομικής προστασίας και προσωπικής υγιεινής, όπως χειρουργικών μασκών, αντισηπτικών υγρών και άλλων υλικών απολύμανσης, εφόσον τα ωφελήματα αυτά υπερβαίνουν την αξία της παροχής, τόσο ώστε, το μικτό περιθώριο κέρδους, να είναι μεγαλύτερο από αυτό, της προ της 1ης Φεβρουαρίου 2020, για τα ως άνω προϊόντα και υπηρεσίες».

Μάλιστα, σε παράγραφο του ίδιου άρθρου, αναφέρεται ότι, με απόφαση του υπουργού Ανάπτυξης και Επενδύσεων μπορεί να εξειδικεύεται η έννοια της δυσαναλογίας των ωφελημάτων με την αξία της παροχής, να καθορίζονται ειδικότερα θέματα που αφορούν τις αρμοδιότητες του ελέγχου, καθώς και την διαδικασία επιβολής των κυρώσεων.

Διαδικασία ελέγχου για την καταπολέμηση της αισχροκέρδειας

Σε εφαρμογή της παραπάνω ΠΝΠ, με απόφαση του υφυπουργού Ανάπτυξης και Επενδύσεων Νίκου Παπαθανάση (ΦΕΚ Β 1116/1-4-2020) εξειδικεύονται τα σχετικά ζητήματα, που αφορούν στην διαδικασία διενέργειας ελέγχων για την διαπίστωση φαινομένων κερδοσκοπίας και αισχροκέρδειας και ορίζεται σε ποιές περιπτώσεις προβλέπεται πρόστιμο 10.000 ευρώ έως και ποινή φυλάκιση.

Ειδικότερα, μεταξύ άλλων αναφέρεται ότι: